cyanic-selkie/wikianc huggingface dataset:
Televisyen di Amerika Syarikat
Rancangan
Semua rangkaian utama menyiarkan rancangan berita pagi (terutamanya The Today Show di NBC dan Good Morning America di ABC), dan juga berita petang yang diterajui pemberita utama rangkaian (Walter Cronkite dan Dan Rather di CBS; Chet Huntley, David Brinkley dan Tom Brokaw di NBC; dan Peter Jennings di ABC). Tidak dilupakan juga rancangan majalah seperti 60 Minutes, 20/20, dan Dateline pada waktu perdana dan Meet the Press (siri terlama di A.S., sejak tahun 1947), Face the Nation dan This Week pada pagi Ahad.
Televisyen realiti sudah lama wujud di Amerika Syarikat, baik berbentuk komedi (Candid Camera, Real People) mahupun drama (COPS, The Real World), diikuti rancangan realiti berbentuk pertandingan yang popular sejak tahun 2000 dengan pelancaran Survivor, diikuti Big Brother, The Amazing Race, America's Next Top Model, So You Think You Can Dance dan American Idol.
Drama lipur lara Amerika sudah menjangkaui 60 tahun siaranbta. Empat judul drama sedemikian sudah berkumandang selama lebih 40 tahun, iaitu The Guiding Light, As the World Turns, General Hospital dan Days of our Lives. Contoh lipur lara waktu perdana terkenal termasuk Peyton Place, Dallas, Dynasty, Beverly Hills, 90210, dan The O.C..
Siaran waktu siang selama ini juga menempatkan banyak rancangan permainan popular (khususnya pada 1970-an), seperti The Price is Right, Family Feud, Match Game, The Newlywed Game dan Concentration. Wheel of Fortune dan Jeopardy! juga mencapai kejayaan di waktu petang sebelum waktu perdana, tidak dilupakan juga rancangan permainan waktu perdana yang dijayakan pada 1950-an dan 1960-an (What's My Line?, I've Got a Secret, To Tell the Truth) dan 2000-an (Who Wants to Be a Millionaire, The Weakest Link, Deal or No Deal).
Rancangan temubual yang paling berjaya ialah The Tonight Show yang (khususnya ketika diacarakan oleh Johnny Carson) disiarkan pada larut malam (selepas 11:30 malam Timur/Pasifik). Tonight Show menjulang dominasi rancangan larut malam oleh sebuah rangkaian selama berpuluh-puluh tahun lamanya serta memberi laluan kepada rancangan-rancangan gabungan komedi dan temubual yang sedemikian, terutamanya yang diacarakan oleh Merv Griffin dan David Letterman.
Rancangan temubual waktu siang yang berjaya pula termasuk The Oprah Winfrey Show, Phil Donahue, The Ellen DeGeneres Show, dan Live with Regis and Kelly. Wujudnya juga rancangan temubual tabloid (trash TV ) yang berunsur ekspolitasi dan mengghairahkan seperti The Jerry Springer Show.
Kitaran hidup rancangan televisyen A.S.
Syarikat penerbitan televisyen menyediakan skrip untuk dijadikan episod rintis (pilot). Rancangan mana yang disangka boleh dikomersilkan oleh syarikat penerbitan kemudiannya dipasarkan ke rangkaian TV, atau pengedar televisyen untuk rancangan rancangan bersindiket. (Misalnya, KingWorld mengedarkan rancangan Oprah secara sindiket siaran pertama kerana rancangan tersebut tidak bersekutu dengan mana-mana rangkaian besar.) Antara faktor yang harus dipertimbangkan rangkaian TV apabila berurusan dengan rancangan baru ialah sama ada rancangan berkenaan serasi dengan penonton sasaran rangkaiannya, dan sama ada rancangan ini digemari para eksekutif rangkaian.
Adakalanya sesebuah rangkaian membeli episod rintis terlebih dahulu sebelum pesaingnya mengambil kesempatan, tetapi pembelian episod rintis ini bukan jaminan bahawa episod-episod seterusnya akan dipesan jua. Rancangan yang berjaya diambil bakal menerima pesanan semusim penuh atau separa musim, selepas itu barulah penerbitan rancangan dimulakan dengan menetapkan latar, kakitangan lengkap dan pejabat penerbitan. Selepas penulis lakon layar diambil kerja, pengarah dipilih, maka bermulanya kerja pembikinan, selalunya dilakukan pada musim bunga dan panas sebelum tayangan perdana pada musim luruh. (Juga adanya rancangan gantian tengah musim (midseason replacement), iaitu rancangan yang ditempah khususnya untuk mengisi kekosongan dalam jadual rancangan yang terjadi akibat kegagalan dan pembatalan rancangan yang dimulakan pada musim luruh. Contoh rancangan sedemikian yang berjaya termasuk Buffy the Vampire Slayer dan The Office.)
Rancangan TV bersiaran di A.S. biasanya lebih kurang 22 episod semusim (iaitu hampir separuh tahun), sementara rancangan asli dalam rangkaian kabel pula setakat 10 hingga 12 episod semusim (hampir tiga bulan), lebih kurang macam televisyen di Britain.
Drama lipur lara Amerika bersiaran pada waktu tengahari, lima hari seminggu, tanpa tempoh rehat yang ketara dalam jadual rakaman dan siaran sepanjang tahun. Ertinya, siri-siri sedemikian bersiaran kira-kira 260 episod setahun, oleh itu para pelakon dan krewnya adalah yan paling sibuk dalam industri hiburan. jarang sekali rancangan lipur lara diulang tayang, maka adalah sukar bagi para penonton difficult "mengejarnya" seandainya terlepas sebulan mahupun seminggu siarannya. Mujurlah, adanya saluran kabel SOAPnet yang menyiarkan ulang tayang untuk semua drama lipur lara ABC, serta drama Days of our Lives, dan The Young and the Restless.
Rangkaian TV menggunakan keuntungan yang diraih dari iklan untuk membiayai syarikat penerbitan yang juga menampung membayar barisan pelakon dan krewnya, di samping menyimpan sebahagian untungnya untuk kegunaan diri. (Adakalanya rangkaian juga memegang peranan sebagai penerbit dan pengedar.) Memandangkan kadar pengiklanan berdasarkan saiz penonton, maka adalah amat penting untuk menyukat bilangan penonton sesebuah rangkaian. Sukatan ini dikenali sebagai ratings. Tempoh kaji selidik sweeps, iaitu bulan November, Februari, Mei, dan adakalanya Julai, merupakan tarikh-tarikh penting dalam industri televisyen, kerana ratings yang diperoleh pada suatu tempoh sweeps ini menentukan perubahgan kadar pengiklanan sehingga tempoh Sweeps seterusnya, maka selalunya perkembangan plot menarik dalam sesebuah rancangan disiarkan pada tempoh sweeps.
Rancangan-rancangan yang berjaya menarik penonton dan pengiklan menerima kelulusan dari pihak rangkaian untuk meneruskan penerbitan, sehingga berakhirnya jalan cerita (untuk rancangan berskrip sahaja) atau tamatnya kontrak (untuk rancangan berskrip dan tanpa skrip), sementara yang tidak berjaya pula diarah segera oleh pihak rangkaian untuk berhenti penerbitan, iaitu pembatalan (cancellation). Wujudnya rancangan yang mengalami ratings rendah tetapi terlepas dari pembatalan lalu mengecapi populariti tinggi, itupun jarang sekali. Selalunya, mana-mana rancangan yang tidak cepat mencapai kejayaan sekurang-kurangnya sederhana terpaksa dibatalkan menjelang akhir sweeps bulan November.
Peraturan
Televisyen terestrial dipantau oleh Suruhanjaya Komunikasi Persekutuan (Federal Communications Commission, FCC). FCC memberikan lesen kepada stesen tempatan, dengan mensyaratkan bahawa stesen-stesen komited terhadap rancangan berpendidikan dan kepentingan awam. FCC juga melarang penyiaran bahan-bahan "lucah" dari jam 6 pagi hingga 10 malam. Sungguhpun stesen penyiaran TV boleh menyiarkan apa-apa sahaja sesuka hati pada waktu larut malam tanpa dihalang undang-undang (dan rangkaian kabel pula sepanjang masa), namun adegan berbogel dan kata kesat amat jarang dipertontonkan di televisyen Amerika Syarikat, kerana rangkaian TV khuatir bahawa penyiaran bahan-bahan sebegini boleh meluatkan syarikat pengiklan serta mendorong kerajaan untuk memperketatkan pemantauan kandungan TV. Rangkaian kabel premium lebih berani kerana menayangkan rancangan yang agak lucah pada waktu malam. Wujudnya rangkaian seperti Playboy TV yang dikhususkan untuk menyajikan kandungan "dewasa".
Televisyen kabel kurang sekali diberi pengawasan. Penyedia TV kabel diwajibkan menyertakan stesen terestrial tempatan dalam tawaran mereka, serta dilarang menyiarkan stesen sekutu rangkaian dari kawasan lain di negara.
Sejarah televisyen Amerika Syarikat
Televisyen dikomersilkan buat julung kalinya di Amerika Syarikat pada awal 1940-an, oleh RCA (melalui rangkaian NBC) dan CBS. Pada akhir 1930-an, berkembangnya beberapa sistem penyiaran yang berbeza. Jawatankuasa Sistem Televisyen Kebangsaan (National Television System Committee, NTSC) yang berpiawaian siaran 525 baris diperkenalkan pada 1941 untuk dijadikan piawaian TV seluruh negara hingga akhir abad ke-20. Pemajuan televisyen terhenti ketika meletusnya Perang Dunia II, tetapi pulih setelah perang berakhir.
Pada penghujung 1940-an cuba terdapat puluhan stesen yang beroperasi, tertumpu di kawasan pantai Timur dan Barat. Pada 1950-an, pihak FCC mula mengeluarkan lesen penyiaran kepada berbilang komuniti baik kecil mahupun besar, sekaligus melariskan TV secara mendadak sekali. Pada ketika ini juga berlakunya pertikaian mengenai sistem mana yang wajar digunakan untuk penyiaran warna, tetapi selesai jua dalam masa yang singkat. Separuh isi rumah di seluruh A.S. memiliki peti TV pada tahun 1955, namun siaran warna masih dianggap mewah selama bertahun-tahun lamanya (kebanyakan isi rumah yang mampu membeli peti TV hanya mampu membeli peti hitam putih, dan sedikit sekali rancangan yang disiarkan dengan warna sehingga pertengahan 1960-an).
Kebanyakan rancangan TV terawal merupakan penyesuaian dari rancangan radio tersohor. 1950-an menyaksikan kembangnya genre-genre yang membezakan TV dari filem wayang dan radio, iaitu: rancangan temu bual seperti The Jack Paar Show dan sitkom seperti I Love Lucy. Stesen-stesen di seluruh negara juga menerbitkan rancangan tempatan sendiri yang biasanya bersiaran langsung, baik iklan ringkas mahupun rancangan permainan dan rancangan kanak-kanak yang dibintangi badut dan bermacam-macam watak lucu yang lain. Walaupun sering menjadi popular dan lumayan, tetapi kebimbangan mengenai promosi dan isu-isu lain menyebabkan rancangan setempat akhirnya pudar menjelang pertengahan 1970-an.
Televisyen berbayar (seperti kabel dan satelit) menjadi laris pada 1980-an, dan semenjak itu menjadi semakin megah, sehingga lahirnya konglomerat multinasional seperti Fox.
Craig Hutchinson
Craig Hutchinson (23 Jun 1891 – Februari 1976) merupakan penulis skrip dan pengarah filem Amerika Syarikat. Beliau telah mengarah sebanyak 81 buah filem dari tahun 1915 sehingga 1928 selain menulis skrip untuk 33 buah filem dari tahun 1914 sehingga 1927.
Hinokage, Miyazaki
Hinokage, Miyazaki merupakan sebuah pekan yang terletak di wilayah Miyazaki negara Jepun.
Sekolah Menengah Teknik Terengganu
Sekolah Menengah Teknik Terengganu (TEKTRA) atau nama ringkasnya SM Teknik Terengganu, merupakan sebuah Sekolah Menengah Teknik yang terletak di Jln Lapangan Terbang, Kuala Nerus, Malaysia.
Pada 2009, Sekolah Menengah Teknik Terengganu memiliki 229 pelajar lelaki dan 144 pelajar perempuan, menjadikan jumlah keseluruhan murid seramai 373 orang. Ia mempunyai seramai 62 orang guru.2009
Senarai Pengetua
Berikut adalah
Saint-Germain-le-Vieux
ialah sebuah komun di jabatan Orne di barat-laut Perancis.
Pembangunan sosioekonomi
Pembangunan sosioekonomi ialah proses pembangunan sosial dan ekonomi sesebuah masyarakat. Ia diukur menerusi penunjuk seperti keluaran negara kasar (KNK), jangka hayat, kenal huruf, dan tahap penggajian. Perubahan faktor-faktor yang kurang ketara seperti maruah peribadi, kebebasan berpersatuan, keselamatan peribadi dan kebebasan daripada ketakutan kecederaan, serta takat penyertaan dalam masyarakat awam juga diambil kira. Punca kesan sosioekonomi termasuk teknologi baharu, perubahan undang-undang, serta perubahan persekitaran fizikal dan ekologi.
Shishapangma
Shishapangma ialah gunung ke-14 tertinggi di dunia pada ketinggian 8,027 meter (26,335 kaki) di atas paras laut. Gunung ini puncak terakhir 8,000 meter untuk didaki kerana kedudukannya di dalam Tibet dan sekatan lawatan terhadap pengembara asing ke kawasan yang dikenakan oleh pihak berkuasa Kerajaan China dan Wilayah Autonomi Tibet.
Momoko Sakura
Miki Miura (三浦 美紀), atau lebih dikenali dengan nama penanya Momoko Sakura (さくら ももこ), merupakan seorang mangaka Jepun dari Shimizu, Wilayah Shizuoka. Dia merupakan pencipta manga Chibi Maruko-chan (diterbitkan dalam majalan Ribon dari tahun 1986 hingga 1996), berasaskan kisah waktu kanak-kanaknya, serta siri anime fantasi luar nyata Coji-Coji, yang disiarkan dari tahun 1997 hingga 1999. Dia juga pernah bekerja dengan Marvelous Interactive bagi penciptaan judul permainan video Dreamcast, Sakura Momoko Gekijō Coji-Coji, dan Nintendo bagi penciptaan judul permainan Game Boy Advance, Sakura Momoko no Ukiuki Carnival. Pada tahun 2005, dia mereka watak untuk judul permainan Xbox 360 Every Party.
Pada tahun 1989, dia telah menerima Anugerah Manga Kodansha bagi kategori shōjo melalui Chibi Maruko-chan.
Sukhoi
Sukhoi (Сухой) merupakan sebuah syarikat pengeluar pesawat utama yang terkenal dengan pengeluaran pesawat pejuang buatannya. Diasaskan oleh Pavel Sukhoi pada 1939 sebagai Biro Rekabentuk Sukhoi (OKB-51, pejabat rekabentuk dimulai dengan Su), ia kini dikenali dengan nama Sukhoi Corporation. Syarikat ini terdiri daripada JSC Biro Rekabentuk Sukhoi yang terletak di Moscow, Novosibirsk Aviation Production Association (NAPO), Komsomolsk-on-Amur Aviation Production Association (KnAAPO) dan Irkutsk Aviation. Sukhoi beribu pejabat di Moscow. Finmeccanica memiliki 25% + 1 saham Sukhoi dalam divisyen awam. Kerajaan Rusia merancang untuk menggabungkan syarikat Sukhoi dengan Mikoyan, Ilyushin, Irkut, Tupolev, dan Yakovlev sebagai sebuah syarikat baru dengan nama United Aircraft Building Corporation.
thumb|right|Sukhoi Design Bureau
Pada 4 Ogos 2006, Jabatan Negara Amerika Syarikat telah mengenakan sekatan ekonomi antarabansa ke atas Sukhoi kerana disyaki membekalkan senjata kepada Iran yang mana bertentangan dengan Akta Pengawalan Senjata Iran 2000 oleh Amerika Syarikat. Sukhoi telah dilarang daripada membuat perjanjian perniagaan dengan Kerajaan Persekutuan Amerika Syarikat. Sekatan ini dipercayai oleh Sukhoi sebagai tindak balas terhadap perjanjian penjualan pesawat pejuang kepada Venezuela. Pada November 2006, Jabatan Negara A.S telah menarik balik sekatannya ke atas Sukhoi.
Pada 26 September, 2007, Sukhoi telah melancarkan pesawat penumpang moden pertamanya yang dikenali sebagai Superjet, sebuah pesawat dengan muatan di antara 78 hingga 98 penumpang. Ia telah dipertontonkan di Komsomolsk-on-Amur. . Penerbangan sulung pesawat ini dibuat pada 19 Mei, 2008.
Pesawat pengeluaran
thumb|right|Pesawat Su-20 'Fitter' milik Poland (versi eksport bagi Su-17) thumb|right|[[Sukhoi Superjet 100|Superjet 100 RJ]]
Pesawat eksperimen
thumb|right|[[Su-47 (S-37)]]
Wilhelm Ritter von Leeb
Wilhelm Josef Franz Ritter von Leeb (5 September 1876 – 29 April 1956) ialah seorang Fil Marsyal (Generalfeldmarschall) Jerman semasa Perang Dunia Kedua, pernah berkhidmat dengan tentera darat Bavaria dan Reichswehr. Adik bongsu beliau, Jeneral Emil Leeb juga berkhidmat dalam Perang Dunia II sebagai Ketua Pejabat Ordnans Tentera Darat Jerman. Leeb menjadi salah seorang dari 12 Jeneral yang dinaikkan pangkat dalam Upacara Fil Marsyal 1940 dan merupakan pegawai kanan ke-5 dalam senioriti Tentera Darat Jerman.
Semasa bertugas dalam Perang Dunia I, beliau telah dianugerahkan Darjah Tentera Bavaria Max Joseph kerana menunjukkan keberanian luar biasa dan untuk itu Wilhelm Leeb diangkat menjadi bangsawan dengan menambah gelaran "Ritter von" pada namanya, tetapi Wilhelm Ritter von Leeb tidak boleh mewariskan gelaran ini kepada anak cucu-cicitnya.
Leeb bertugas sebagai Panglima Kumpulan Tentera Darat C yang mengawal Tembok Barat (Garis Maginot) serta kawasan sempadan Belgium dan Belanda pada tahun 1939, beliau juga terlibat dalam pertempuran Perancis pada tahun 1940 dan kemudian sebagai Panglima Kumpulan Tentera Darat Utara dalam serangan keatas Kesatuan Soviet pada tahun 1941. Leeb dianggap pakar peperangan defensif dan dilihat terkeluar daripada kemampuannya apabila diberi mengarah Kumpulan-Kumpulan Panzer. Beliau melakukan yang terbaik di Perancis dan telah diganjarkan pangkat fil marsyal, akan tetapi beliau pasti akan dapat menawan bandar Leningrad jika Adolf Hitler tidak masuk campur.
Lihat juga
Fil Marsyal dan Laksamana Besar Jerman
Sergei Novikov (ahli matematik)
Sergei Petrovich Novikov (juga Serguei ) ( Bahasa Rusia : Серге́й Петро́вич Но́виков ) (lahir 20 Mac 1938) merupakan seorang ahli matematik Soviet dan Rusia, terkenal kerana bekerja dalam kedua-dua topologi algebra dan teori soliton. Pada tahun 1970, beliau memenangi Pingat Fields.
Novikov dilahirkan pada 20 Mac 1938 di Gorky, Kesatuan Soviet (kini Nizhny Novgorod, Rusia ).
Chuseok
Perayaan Chuseok (Korea: 추석), Jungchujul, Gabe atau Hangawi (Korea: 한가위, nama dalam bahasa Korea purba untuk "pertengahan hebat") merupakan perayaan hari kesyukuran penting bagi masyarakat Korea. Perayaan Chuseok disambut pada hari ke-15 dalam bulan ke-8 menurut kalendar lunar masyarakat Korea. Chuseok bererti hari kebesaran dalam pertengahan bulan Ogos sebagai menyambut musim menuai. Perayaan ini mempunyai erti istimewa bagi masyarakat Korea di mana pada hari itu mereka kembali ke kampung halaman (bon-ga) untuk berziarah di makam para nenek moyang.
Sergei Novikov (ahli matematik)
Beliau dibesarkan dalam keluarga ahli matematik yang berbakat. Bapanya ialah Pyotr Sergeyevich Novikov, yang memberikan penyelesaian negatif kepada perkataan masalah untuk kumpulan. Ibunya, Lyudmila Vsevolodovna Keldysh, dan bapa saudara sebelah ibu, Mstislav Vsevolodovich Keldysh, juga merupakan ahli matematik yang penting.
Chuseok
Tradisi
200px|kiri|thumb|Aturan hidangan yang disusun bagi tradisi Charye. Pada masa kini di Korea Selatan, masyarakat Korea yang tinggal di bandar besar seperti Seoul dan Incheon akan pulang ke kampung halaman masing-masing. Mereka melakukan upacara penyembahan nenek moyang pada awal pagi. Antara tradisi menyambut perayaan Chuseok adalah bulcho, sungmyo dan charye. Selain itu, salah satu makanan utama yang disediakan pada hari perayaan Chuseok ialah Songpyeon (송편). Songpyeon merupakan sejenis kek nasi berbentuk bulan sabit yang dikukus pada jarum pain.
Sergei Novikov (ahli matematik)
Pada tahun 1955 Novikov telah memasuki Universiti Negeri Moscow, dari mana beliau lulus pada tahun 1960. Empat tahun kemudian beliau menerima Anugerah Persatuan Matematik Moscow untuk ahli matematik muda. Pada tahun yang sama beliau mempertahankan disertasi untuk Ijazah Calon Sains dalam Fizik dan Matematik (bersamaan dengan PhD ) di Universiti Negeri Moscow. Pada tahun 1965 beliau mempertahankan disertasi untuk ijazah Doktor Sains dalam Fizik dan Matematik di sana. Pada tahun 1966 beliau menjadi ahli Koresponden Akademi Sains Kesatuan Soviet.
Chuseok
Bulcho dan sungmyo
Tradisi ini dilakukan di kawasan perkuburan. Tradisi bulcho merupakan satu tradisi dimana masyarakat Korea akan menziarahi kubur ahli keluarga mereka sepanjang musim panas serta membersihkan kawasan kubur seperti mencabut rumput. Sungmyo pula adalah tradisi memberi penghormatan kepada kubur ahli keluarga. Tradisi ini dilakukan dengan memberi tunduk hormat dan menyediakan hidangan seperti alkohol, buah-buahan, daging dan shikhye.
Tarikh Chuseok (takwim Gregory)
Berikut merupakan tarikh perayaan Chuseok mengikut kalendar Gregory. Sehari sebelum dan selepas Chuseok adalah hari kelepasan umum di Korea Selatan.
Kampung Bukit Dinding
Kampung Bukit Dinding merupakan sebuah kawasan perkampungan yang terletak di Jerantut, Pahang iaitu sebuah negeri dalam Malaysia.
Tempat beribadah
Kampung Bukit Dinding mempunyai sebuah masjid bernama Masjid Kampung Bukit Dinding. Ianya digunakan oleh masyarakat setempat sebagai satu tempat beribadah dan aktiviti masyarakat seperti perlaksanaan ibadah korban.
Poskod
Poskod yang digunakan bagi Kampung Bukit Dinding ialah 27000.
Lapangan Terbang Sultan Abdul Halim
Lapangan Terbang Antarabangsa Sultan Abdul Halim ialah lapangan terbang yang beroperasi di Alor Setar, bandar raya di Kedah, Malaysia. Lapangan terbang ini ini dinamakan sempena Kebawah Duli Yang Maha Mulia Sultan Abdul Halim Mu’adzam Shah, Sultan Negeri Kedah Darul Aman.
Lapangan Terbang Antarabangsa Sultan Abdul Halim terletak 13 km dari bandar, boleh menampung 800,000 penumpang. Terminal baru ini sedia beroperasi pada 5 Mei 2006. Lapangan Terbang ini berkeupayaan untuk menerima operasi pesawat Airbus A330,A320,B737 serta saiz pesawat seumpamanya. Landasannya dipanjangkan dari 1,963 meter panjang dan 45 meter lebar ke 2,745 meter panjang and 45 meter lebar. Pada 2005, lapangan terbang ini telah mangendalikan 323,669 penumpang bersama 3,267 pergerakan kapal terbang. Tahun 2011 peningkatan kepada 407,717 penumpang dan 19,261 kendalian pesawat. Bangunan terminal mempunyai dua tingkat dimana tingkat bawah untuk ruang Ketibaan dan tingkat atas untuk Perlepasan. Terdapat dua jejambat pesawat "aerobridge" iaitu Gate 1 dan Gate 2. Ianya hanya digunakan Penerbangan Malaysia (MAS) untuk pesawat B737 tetapi penerbangan tambang murah airasia pesawat A320 menggunakan tangga merah beroda buatan sendiri. Pengguna harus berhati-hati semasa menggunakan tangga ini terutamanya kanak-kanak,warga OKU dan warga tua.
Pengkalan Latihan Tentera Udara Diraja Malaysia juga terletak dan menggunakan landasan dan lapangan terbang yang sama.
Terminal
Terminal baharu Lapangan Terbang Alor Setar sedia beroperasi pada 5 Mei 2006.
Pengangkutan sambungan darat
Lapangan terbang Alor Setar berdekatan stesen kereta api Anak Bukit dalam masa 5 hingga 8 minit dengan teksi.
Stesen Kereta Api
Stesen ini disambungkan ke bandar dan pekan utama di Kedah dan Perlis seperti Alor Setar, Gurun, Sungai Petani, Kangar, Arau dan Padang Besar.
Teksi
- Teksi Lapangan Terbang serta teksi PERTEK Alor Setar.
Bas
- Perkhidmatan bas awam di SHABAB perdana
Penerbangan bersama destinasi
Pentadbiran di Lapangan Terbang, Syarikat Penerbangan menguruskan daftar masuk dan bagasi penumpang serta kargo, Kendalian Keselamatan Terminal, Bomba dan pasarana diuruskan oleh Malaysia Airports Sdn Berhad, Kawalan Traffik Udara dikendalikan oleh Jabatan Penerbangan Awam, Maklumat Cuaca diuruskan Jabatan Meteorologi Malaysia
Episod Kyle XY (musim 1)
Berikut merupakan sinopsis plot bagi sepuluh episod siri Kyle XY bagi musim pertama.
Pilot
Seorang remaja misteri tanpa pusat dan ingatan kehidupannya sehingga itu, bangun di dalam hutan di pinggir Seattle, Washington dalam keadaan bogel dan diselaputi lendir berwarna pink. Seekor ular orok-orok cuba untuk mematuknya dan dengan tidak balas yang menakjubkan, dia mampu menangkapnya. Dia kemudian ditemui berkeliaran di jalanan dan dibawa ke pusat tahanan juvana, dan ketika itu dia mula belajar untuk makan, menemui suatu perasaan dan keperluan untuk ke tandas; yang jelas sebelum ini dia tidak pernah hirau akan kepentingan rasa lapar, dan untuk ke tandas. Walaupun tidak mampu untuk bertutur, dia mampu menggunakan krayon untuk melakukan seni titik yang mampu menghasilkan gambaran sebenar apa yang beraku di tapak perkhemahan di hutan sebelum tu.
Nicole, pekerja sosial, dipanggil untuk menguruskan kes Kyle. Dia dipindahkan dari pusat tahanan dan dinamakan Kyle sempena nama abang kepada pentadbir pusat itu, dan dibawa pulang untuk berjumpa dengan keluarganya, yang pada asalnya tidak langsung menaruh kepercayaan kepadanya. Nicole mengesyaki yang Kyle menghidap autisme. Dia terdengar gadis muda bermain piano di rumah jiran dan dia tertarik untuk ke sana, tanpa mengetahui yang dia melanggar hak peribadi awam. Ibu gadis itu marah, tetapi gadis tersebut, Amanda, mempertahankannya. Kyle terus berdiam hingga sewaktu dia haus ketika waktu makan malam. Disebabkan dia pernah mendengar dari salah seorang tahanan menggunakan bahasa kasar untuk meminta minuman, dia turut menggunakan perkataan yang sama berserta intonasi dan gayanya sekali, tanpa memahami kerumitan di sebalik kandungannya. Dia juga meniru gaya dan perlakuan orang lain.
Walauun Kyle berkelakuan seperti bayi, di belajar dengan kelajuan yang menakjubkan dan menggunakan segala ilmu yang dikecapinya. Sebagai contoh, dia menyiapkan ujian IQ dalam tempoh lima minit malah memperoleh markah yang amat baik. Tambahan lagi, mesin MRI menunjukkan yang Kyle mengunakan lebih 80% daripada otaknya, sedangkan manusia biasa hanya menggunakan sejumlah kecil sahaja bahagian otak mereka. Walaupun tingkah laku Kyle sendiri menunjukkan yang bacaan MRI itu sendiri tepat, doktor dengan pantas mengatakan yang mesin itu tidak betul.
Kemudian, Kyle mengikuti Lori ke parti selepas dia menyusup keluar dari rumah dan akhirnya menewaskan pegawai polis selepas pegawai tersebut cuba untuk menahan Lori yang mabuk. Kyle kemudiannya membawa Lori pulang. Kyle juga menjumpai majalah pornografi kepunyaan Josh dan mengembalikannya smeula setelah disembunyikan oleh Nicole, dan membantu Stephen memulihkan fail daripada komputer riba selepas melihat kod komputer tersebut dan mampu memahaminya. Hal tersebut membuatkan Kyle diterima oleh keluarga Trager seadanya. Minat Nicole atas kebolehan Kyle membuatnya lebih cenderung untuk membantunya lalu meminta keluarga yang lain jika Kyle boleh tinggal dengan mereka dengan lebih lama lagi. Mereka tanpa berkata bersetuju dengan mengisi makanan dan minuman untuk Kyle.
Dalam plot lain, lelaki yang tidak dikenali di dalam trak merah muncul buat beberapa kali. Satu pagi, trak berada di hadapan rumah Trager tetapi pergi ketika Kyle keluar dari rumah. Kemudian, ketika Nicole ingin mendapatkan fail Kyle dari pusat tahanan juvana, dia mendapati fail itu telah hilang tetapi penonton boleh mengetahui yang ia diambil oleh lelaki dalam trak tersebut. Juga, ketika di awal episod, Stephen sedang menonton berita tetapi meninggalkan televisyen lalu terlepas satu berita tentang penemuan seorang gadis yang tidak mempunyai ingatan juga di pantai.
Sleepless in Seattle
Kyle mula berhadapan dengan konsep masa dan tertanya mengapa semua orang terlalu tertumpu dengan masa. Dia juga tidak memahami mengapa manusia tidur, sedangkan Kyle terbaring di atas katil sehingga pukul 1:30 pagi lalu turun ke dapur dan ingin mempelajari sesuatu. Kemudian, dia membuka peti ais dan mencuba pelbagai jenis makanan dari dalamnya termasuklah pisang yang tidak dikupas kulitnya (kerana Kyle tidak tahu macam mana mengupasnya sebelum makan), dan telur mentah. Setelah kenyang, Kyle meninggalkan dapur dan tanpa sengaja telah memasang televisyen yang menayangkan filem karate. Ini menyebabkan keluarga Trager bangun dan mendapati Kyle di bawah sambil meniru gerakan dari filem sambil bercakap bahasa Kantonis.
Ketika keluarga Trager membersihkan dapur, Kyle menyatakan yang dia tidak tidur sejak dia tinggal di situ, iaitu lebih kurang seminggu. Kemudian, seorang detektif mengunjungi rumah tersebut untuk bertanyakan Kyle tentang apa yang yang dia ingat tentang masa lepasnya tetapi Kyle tetap tidak mampu mengingat apa-apa sama ada asal ataupun pengenalan dirinya. Nicole menyatakan ada teori yang sesuatu peristiwa yang menakutkan mampu menyebabkan Kyle menghidap amnesia. Stephen dan Nicole menjadi risau yang Kyle mengalami keresahan atau runsing akan sesuatu. Kemudian, Nicole membawanya berjumpa doktor untuk pemeriksaan dan dia didapati mempunyai keadaan yang sangat sihat tetapi dia tetap tidak tahu tentang kesihatan mentalnya. Selepas Nicole memberitahu kerisauannya tentang Kyle yang kurang tidur, doktor memberikan pil tidur. Sementara itu, Kyle mampu menyelasikan susun suai gambar di bilik menunggu dan menerima tepukan ramai kerana kehandalannya.
Dalam usaha untuk membantu Kyle meningat semula dari mana asalnya, Nicole memberinya kertas dan peralatan mewarna, menyuruhkan melukis apa sahaja tentang dunianya. Dia menghasilkan beberapa lukisan dalam beberapa jam dan semuanya gambaran hutan tempat dia mula sedar. Di sudut kiri daripada lukisannya, Nicole mendapati terdapt tanda hitam yang dirasakannya tidak berkaitan dengan pemandangan lukisan itu.
Malam itu, pasangan Trager cuba pelbagai kaedah untuk membuatkan Kyle tenang agar dapat tidur. Nicole turut menyediakannya teh Chamomile, Stephen memberikannya buih mandian, dan Kyle diberikan pil tidur. Walau bagaimanapun, pil itu tidak memberi kesan kepadanya dan membuatkan dia berlegar-legar di luar pada tengah malam lalu dia menikmati pemandangan bintang di langit. Ketika dia berjalan, Kyle mendapati dia diekori lelaki bertrak merah. Seekor anjing menyalak yang menyebabkan lelaki itu pergi dan kemudian didiamkan oleh Kyle dengan hanya satu pandangan sahaja, yang menyebabkan Amanda kagum yang melihat peristiwa itu dari tingkap bilik tidurnya. Kedua-dua mereka berbual seketika dan apabila dia pulang ke rumah, Trager mengetahui dia berada di luar, Stephen dan Nicole membawanya ke katil semula dan tidak lama kemudian, Josh yakin yang Kyle ialah makhluk asing. Kyle percaya dengan Josh bulat-bulat, dan pagi keesokannya, keluara tersebut menjumpai Kyle duduk di halaman luar, yang menunggu untu "pulang".
Untuk membuatkan Kyle letih agar dapat tidur, Stephen membawanya berlari tetapi aktiviti itu membuatkan Stephen kepenatan, tetapi Kyle tetap tidak berasa letih. Pada waktu malam, dia menjelaskan yang walaupun badannya mula sakit-sakit, fikirannya tetap ligat. Nicole dan Stephen bergilir-gilir menjaga bilik Kyle dan Josh supaya dia tidak keluar lagi.
Selepas Stephen tertidur dan terlepas mesyuarat penting kerana menjaga Kyle, dia dan Nicole bertengkar tentangnya. Stephen kecewa yang Nicole meminta Kyle tinggal di rumah iitu untuk lebih lama, yang memungkinkan selamanya. Kedua-duanya menyatakan yang Kyle mengganggu keluarga mereka tanpa menyedari Kyle mendengarnya dari bilik Josh. Kyle memahami maksudnya dan lari ke hutan. Polis dan keluarga Trager kini tidak dapat mengetahui ke mana Kyle pergi tetapi Nicole menyedari yang pemandangan dari lukisan Kyle adalah satu-satunya tempat yang dia biasa selain rumah itu.
Keluarga Trager mencari tunggul kayu yang terdapat dalam lukisan Kyle dan si sana dia dijumpai sedang "menunggu keluarganya". Mereka membawanya pulang dan dia dinyatakan yang mereka risaukannya. Disebabkan penat, akhirnya Kyle tidur di dalam tub mandi ketika mendengar bunyi hingar radio; dan akhirnya dia mendapati kepentingan tidur. Babak akhir menunjukkan babak hutan sekali lagi, dan kamera menunjukkan rangka manusia di sana.
Tajuk episod ini adalah dari filem "Sleepless in Seattle".
The Lies That Bind
Polis menemui rangka di hutan berhampiran tempat Kyle mula-mula muncul. Detektif Breen menunjukkan kepada Nicole sebuah gambar kad kekunci yang ditemui bersama rangka tersebut, tetapi Kyle pula tidak mengenali akan tanda pada kead tersebut. Polis tidak mengesyaki Kyle terhadap pembunuhan tersebut disebabkan pada jari mangsa terdapat sel kulit padanya, yang menunjukkan terjadinya pergelutan, tetapi Kyle tidak cedera. Sel kulit tersebut masih terdapat pada jari walaupun sebahagian besar daripada badan mangsa telah reput. Walau bagaimanapun, penonton dapat melihat lelaki dengan trak merah yang sering mengintip keluarga Trager mempunyai cakaran pada tangan kanannya.
Kyle berasa kurang senang ketika makan malam apabila Lori berkata yang dia masih bekerja dan Josh mendapat keputusan yang elok sedangkan Lori tidak bekerja dan Kyle yang menyiapkan ujian Josh. Apabila Kyle mendedahkan kebenaran, ia menyebabkan Lori dan Josh akan ditimpa masalah. Ketika Stephen sering berkata kepada Kyle untuk selalu berkata benar, Josh dan Lori memandang Kyle dengan perasaan geram yang membuatkan Kyle berasa kurang senang. Apabila ibu Amanda mengetahui tentang kerosakan pada keretanya, Kyle berbohong dan mengatakan yang itu adalah kesalahannya. Maka, Kyle telah diberi amaran untuk menjauhkan diri daripada anaknya dan harta bendanya. Selepas Kyle kembali ke rumah Trager, Lori dan Josh meminta maaf. Dia bersetuju apabila Lori dan Josh berjanji untuk tidak memaksanya menipu untuk mereka tetapi bertanya jika dia boleh menyimpan rahsia antara mereka bertiga.
Pada keesokan pagi, Nicole dan Stephen mengejutkan Kyle dari tidur dan memberinya satu kejutan. Mereka telah menukarkan bengkel Stephen kepada bilik untuk Kyle beeserta tab mandi di tengah-tengah bilik untuk dijadikan tempat tidur. Dia amat terharu dengan keprihatinan keluarga Trager. Selepas Kyle dan Stephen keluar untuk bersarapan, Nicole menggantungkan lukisan Kyle dan mendapati tanda hitam di bucu lukisan. Setelah menyusunnya, ia membentuk corak yang sama pada kad kekunci yang ditunjukkan Detektif Breen
Diving In
Kyle telah mengalami mimpi pertamanya, iaitu dia berada di dalam kolam renang dengan Amanda yang berenang menuju ke dirinya. Tiba-tiba, dia hilang dan Kyle terbangun dalam keadaan tertanya-tanya sama ada mimpi tersebut adakah suatu yang pernah dialaminya dahulu atau suatuu yang akan dialaminya nanti. Pagi kemudiannya, Detektif Breen menyoal Kyle tentang kenapa Kyle melukis kad kekunci insignia di pepenjuru lukisannya tetapi Kyle masih tidak ingat. Kemudian, Lori, Josh dan Kyle pergi ke kolam renang sementara Nicole dan Stephen cuba untuk mendaftarkan Kyle ke sekolah tinggi. Sementara itu, penonton melihat lelaki misteri yang bersama trak merah itu dipecat dari syarikat yang pernah dia berkhidmat buat masa sepuluh tahun. Namanya Thomas Foss dan simbol pada kad kekuncinya adalah bersamaan dengan lukisan Kyle. Juga dinyatakan yang seorang profesor kolej bernama William Kern telah hiilang pada masa yang sama.
Di kolam renang, Kyle mengetahui yang Amanda adalah penyelamat. Lori bertemu dengan kawannya Hillary, dan kemudian, Josh cuba meyakinkan kakaknya untuk mendapatkan nama dan nombor telefon seoarng gadis yang dilihat di kolam renang. Sementara mereka berbalah, Kyle telah melompat dari papan anjal dan tenggelam. Amanda menyelam dan menyelamatkannya yang kemudian Kyle mengalami ereksi kerana sentuhan rapat Amanda. Ketika Amanda dan Kyle telah berada di luar kolam, orang ramai mengerumuni dan mengetawakannya yang menyebabkan Kyle berasa malu. Di rumah, Stephen menerangkan apa yang terjadi kepada Kyle.
Kyle menerima pembelajaran daripada Amanda dan belajar dengar sangat cepat. Dia menerangkan kepada Kyle yang dia tidak pernah memarahi Kyle kerana lukisan itu, dan dia memberitahunya bagaimana dia melukis benda seperti yang dilihat di dalam minda, tetapi Kyle tidak memahaminya. Amanda mengajaknya datang ke rumah dia keesokan tengah hari untuk menunjukkan Kyle sesuatu. Di rumah, Nicole memaklumkan Stephen yang Detektif Breen tidak menemui apa-apa organisasi dengan insignia tau apa-apa kod yang diurai oleh komputer dari kad itu.
Tom Foss pulang ke apartmennya dan mendapati orang yang memecatnya duduk di kerusi sambil menunggu kepulangannya. Dia memberitahu Foss, ketika dia membawa kad kekunci Tom untuk dinyah aktif, ia tidak memadan dengan nombornya tetapi nombor kepunyaan Prof. Kern. Dia juga menemui fail tentang Kyle yang Foss curi dari tempat penahanan juvana. Kemudian, Foss mematahkan leher orang itu ketika kali kedua kunjungan orang itu.
Di rumah Amanda, Kyle mempelajari konsep akan lukisan melalui perasaan, dan bukan sekadar apa yang dilihat. Bapa Amanda pernah menjadi seorang artis, dan dia memberitahu Kyle yang dia telah mati tahun lepas. Di biliknya, Kyle menggunakan krayon dan warna air untuk mencurahkan apa yang dirasakannya kepada lukisan Amanda. Josh menghubungi Ashleigh, dan mereka bersetuju untuk bertemu di parti Preston. Sementara itu, Lori membawakan kondom ke dalam tas tangannya untuk ke parti malam itu. Josh pula meyakinkan Kyle untuk pergi bersama mereka ke parti Preston dan menjanjikan yang Amanda akan muncul di parti itu; Kyle bercadang untuk memberikan lukisannya.
Di parti, Ashleigh dan Josh berendam bersama di tab panas sebelum di halau oleh tuan rumah. Lori membawa Declan ke kawasan belukar di luar dan kehilangan dara sementara Hillary, yang jatuh hati dengan Kyle, muntah ketika dalam keadaan mabuk. Lori kembali dan menyuruh Hillary menjauhi Kyle, dan disebabkan menyampah, Hillary mendedahkan yang dia telah menyuruh Declan mengajak Lori keluar dan mengejek dia kerana "terlalu mudah." Walau bagaimanapun, Declan mempertahankan Lori apabila salah seorang rakannya memberikan komen tentangnya. Apabila Amanda muncul pula, Kyle mendapati yang dia mencintainya. Tetapi, ketika dia hampir menyerahkan lukisannya, teman lelaki Amanda, Charlie, muncul dan memberikan satu ciuman. Disebabkan terkilan kerana peristiwa itu, Kyle pergi dan membuang lukisannya di kolam berhampiran. Lukisannya kemudian ditunjukkan yang dia melukis gambar Amanda sedang berenang.
Éric Boullier
Éric Boullier (lahir 9 November 1973) ialah seorang jurutera kereta lumba dan seorang pengurus, yang kini merupakan ketua pasukan McLaren yang kini bertanding dalam Formula Satu.
Kerjaya
Beliau berkelulusan dari Institut polytechnique des sciences avancées. Pada tahun 2002, beliau menjadi ketua jurutera untuk pasukan Racing Engineering Sepanyol, yang bertanggungjawab dalam program World Series by Nissan.
Pada awal tahun 2003, beliau menyertai pasukan French DAMS untuk menjadi pengarah urusan dan teknikal, termasuk menjalankan operasi Pasukan A1 Perancis.
Pada akhir tahun 2008, Boullier menjadi Ketua Pegawai Eksekutif Gravity Sport Management, di mana beliau menguruskan pemandu muda termasuk Ho-Pin Tung, Adrien Tambay, Jérôme d'Ambrosio dan Christian Vietoris.
Selepas musim 2009, pasukan Renault F1 dibeli oleh syarikat pelaburan Genii Capital. Salah satu tokoh terkemuka Genii, Gerard Lopez, yang merupakan penyokong utama Gravity Sport. Pada 5 Januari 2010, Boullier telah diumumkan sebagai ketua pasukan yang baru, walaupun tidak pernah bekerja dalam Formula Satu sebelum ini. Pasukan Renault F1 mendapat tempat kelima dalam Kejuaraan Pengeluar Dunia pada tahun 2010. Selepas Renault tidak lagi bersaing dalam Formula Satu, pasukan ini dinamakan sebagai Lotus Renault GP dan mendapat tempat kelima dalam Kejuaraan Pengeluar Dunia pada tahun 2011. Pada tahun 2012, Boullier kekal sebagai ketua pasukan tersebut, yang ditukarkan nama sekali lagi dan dinamakan sebagai Lotus F1 Team. Boullier juga merupakan Naib Pengerusi Persatuan Pasukan Formula Satu. ,
Toyota Kijang
Kejayaan Toyota Kijang telah memberi kesan dengan kemunculan kereta-kereta sejenis yang meniru konsep daripada Toyota Kijang (terutama dari segi nama haiwan), misalnya Isuzu Panther dan Mitsubishi Kuda serta Daihatsu Zebra. Selain di Indonesia, sebelum hadirnya generasi "Innova", Toyota Kijang juga dijual di Malaysia dengan nama "Unser", Filipina (Toyota Tamarraw / Revo), Taiwan (Toyota zace surf), Vietnam (Toyota zace), India (Qualis) dan Afrika selatan (Toyota Condor Hi-Roof)
<br style="clear:both" />
Sejarah Pengeluaran
Pelancaran perdana dari Toyota Kijang generasi pertama adalah pada tahun 1975, dalam acara Pekan Raya Jakarta 1975, dengan disaksikan oleh Mantan Presiden RI, Soeharto, dan Mantan Gubernur DKI Jakarta, Ali Sadikin, dimana saat itu terdapat keraguan dari para perancangnya, tentang apakah Toyota Kijang dapat diterima oleh pasaran Indonesia. Keraguan tersebut disebabkan kerana Mitsubishi Colt merupakan jenis kenderaan yang mendominasi pasaran kereta mini bus pada saat itu. Generasi pertama Toyota Kijang menerapkan konsep pickup dengan bentuk kotak mendasar. Model ini sering dijuluki "Kijang Buaya" kerana tutup kap enjinnya yang boleh dibuka hingga ke samping. Kijang generasi perdana ini dihasilkan sehingga pada tahun 1981.
Unit Pengeluaran
Pada tahun pertama pelancarannya (1975), jumlah pengeluaran Kijang generasi pertama hanya berjumlah 1,168 unit. Tiga tahun berikutnya, 1978, jumlahnya meningkat menjadi 4.624 unit. Jumlah pengeluaran Kijang terus meningkat dari tahun ke tahun. Kehadiran Kijang sebagai kenderaan pelbagai fungsi atau serbaguna yang mudah perawatannya membuat permintaan terus meningkat. Toyota Kijang lahir sebagai kenderaan dengan konsep Basic Utility Vehicle. Sesuai sebagai kenderaan dengan konsep serba guna dan mudah untuk dirawat. Selaras dengan peraturan pemerintah Indonesia untuk melaksanakan konsep pembangunan ekonomi melalui pembangunan motorisasi dan automotif di Indonesia, khususnya melalui konsep Kenderaan Bermotor Niaga Serbaguna (KBNS).
Konsep Pengeluaran
Kereta dengan kod pengeluaran KF10 ini nyaris berbentuk mirip dengan kotak buah yang ditampal dengan 4 buah roda dan tingkap yang ditutup dengan kain terpal pada sisi-sisi pinggirnya. Kijang Generasi I ini dikenal masyarakat sebagai kijang Buaya kerana model buka-tutup bonet depan pada hidung kereta (bonnet) yang mirip dengan mulut buaya apabila bonet depan sedang dibuka. Rancangan awal kenderaan ini sangatlah mudah. Kijang ini mempunyai pintu yang seolah-olah dilekatkan begitu saja dengan badannya dengan engsel pintu yang mirip engsel pintu rumah yang berbunyi mendecit bila dibuka.Terlebih lagi pada masa itu, pintu kereta tidak dilengkapi kunci maupun penggera sebagai sistem keselamatannya meski pada generasi selanjutnya yang sudah diubahsuai, dilengkapi dengan kunci pintu serta engkol pintu yang masih mirip pintu rumah serta kaca pada pintu kereta.
Kedudukan pemandu pada kijang ini terletak terlalu ketengah dengan tongkat perseneling untuk penghantaran mesin yang sukar dicapai. Mesin yang digunakan menggunakan enjin Toyota Corolla pada zamannya dengan jenis 3K berkapasiti 1200 cc dengan transmisi 4 percepatan. Selain keluar dengan jenis kereta tab terbuka (pick up), kereta kijang ini diubahsuai menjadi kereta penumpang terutama dilakukan oleh syarikat syarikat karoseri kereta seperti halnya kereta kereta niaga pada masa itu di mana rancangan bodi tidak ditangani kilangnya langsung. Sebagai contoh, kereta ini digunakan sebagai kereta penumpang angkutan umum di kota Balikpapan pada tahun 1980 - 1985.
<br style="clear:both" />
Generasi Kedua (1981-1986)
Toyota Kijang generasi II mula dijual pada tahun 1981. Bentuk model ini tidak terlalu berbeza berbanding dengan generasi sebelumnya, namun mempunyai beberapa perubahan yang di antaranya adalah peningkatan kapasiti silinder enjin menjadi 1,300 cc (naik 100 cc). Kapasiti ini kemudian dinaikkan lagi hingga 1,500 cc (naik 200 cc).
Sejarah Pengeluaran
Kereta ini, walaupun disebut sebut mempunyai banyak perubahan, bentuknya masih ada persamaan dengan Kijang Buaya. Lampu kereta masih bulat di samping depan kanan-kiri dan gril masih sederhana dengan tulisan TOYOTA pada bahagian depan. Garis pada bonnet juga masih simpel dan curam. Meski bukaan pada tutup bonet tidak lagi bukaan penuh hingga bahagian tepi hidung kereta (bonnet) seperti halnya kijang sebelumnya.
Konsep Pengeluaran
Kereta dengan kod rangka KF20 ini akrab sebagai Doyok (sebutan yang diambil dari sebuah siri kartun bertokoh Doyok pada harian Pos Kota) sehingga dikenali juga sebagai Kijang Doyok. Pintu lebih manis dengan dilengkapi kaca dengan engsel tidak lagi serupa engsel pintu rumah dan dilengkapi kunci pada tahun 1982. Dengan mesin 4K berkapasiti 1300 cc, transmisi masih 4 percepatan. Penggantungan masih double wishbone dengan per daun pada bahagian depan dan per daun under axle (di bawah pacuan empat) pada bahagian belakang kereta.
Sehingga tahun 1983, permintaan kereta ini tetap tinggi, hingga akhirnya Toyota melakukan perubahan pada mesin yang kemudian memakai jenis 5K dengan kapasiti 1500 cc namun irit dalam pemakaian.
Dushan Bolaghi
Dushan Bolaghi merupakan sebuah kawasan yang terletak di Iran.
Toyota Kijang
Konsep Pengeluaran
Pada generasi inilah, muncul dua jenis bas mini yang dikerjakan oleh syarikat karoseri yang dilantik Astra, iaitu:
Generasi Ketiga (1986-1997)
right|thumb|300px|Toyota Kijang Deluxe SSX (KF42) right|thumb|300px|Toyota Kijang Super
Pada tahun 1986, model Toyota Kijang generasi III dilempar ke pasaran. Kijang generasi ini bentuknya lebih melengkung pada lekukannya sehingga kelihatan lebih moden. Model ini hingga saat ini masih banyak digunakan di jalanan di Indonesia meski tidak lagi dihasilkan.
Pada generasi ini, konsep Kijang sebagai kenderaan angkut mula beralih sebagai kenderaan penumpang sekalipun banyak Kijang generasi sebelumnya juga diubahsuai sebagai kenderaan penumpang. Pada generasi ini juga masih terdapat varian pick up, meski tidak lagi menjadi konsep utama Toyota Kijang seperti generasi sebelumnya. Di zaman / masa ini, boleh dikatakan sebagai generasi kejayaan Kijang sebagai kereta penumpang, terutama sebelum banyak kereta penumpang Built Up import meramaikan pasaran kenderaan di Indonesia serta puncak dominasi Toyota atas model-model kuat seperti Mitsubishi Colt L300 dan bas mini tanpa bonnet lain seperti Suzuki Carry dan Daihatsu Zebra dimana Kijang menjadi pilihan kuat konsumen saat itu. Toyota mengeluarkan dua jenis Kijang pada generasi ini yakni jenis Super Kijang dan Grand Extra dengan mempunyai  life cycle  cukup panjang (lebih dari satu dekad) berbanding generasi sebelumnya.
Ada pula Varian "Ranger" yang mempunyai ciri mempunyai '3 pintu' dengan kod casis 'KF40', dan mempunyai sistem percepatan 5speed (SSX), serta menggunakan sistem berhenti laju brek cakera pada bahagian depan. Varian 3 pintu ini sangat jarang ditemui, kerana dihasilkan hanya selama 3 tahun, antara 1987 hingga 1990.
Pelancaran logo baru Toyota pada November 1989, yang menjadi ciri khas kereta Toyota sampai saat ini. Seterusnya pada tahun 1991, Super Kijang mengalami perubahan pada sistem kemudi 'Rack & pinion' agar sistem kemudi lebih ringan, dan penyempurnaan pada Axle 3 kople untuk mengurangkan getaran. Serta penambahan power steering.
Selepas Ogos 1992, Toyota memasuki generasi perbaikan bodi mobil yang disebut sebagai Toyota Original Body. Sebuah proses pembuatan badan kereta dengan mesin press dan kaedah las titik. Sampai saat ini, boleh dikatakan satu-satunya Kijang yang bebas dempul. Pada masa ini berlaku perubahan letak tangki petrol yang awalnya berada di bawah bumper belakang menjadi di tengah samping kiri, sedangkan kedudukan tayar ganti yang semula diletakan di tengah samping kiri dipindah menjadi di bawah bumper belakang.
Manakala untuk versi Deluxe (Super G) terdapat perubahan khususnya pada lampu depan, grill, dan ditambah power steering pada kemudi yang meringankan pemandu. versi Grand Extra (sebagai Varian Tertinggi) mempunyai ciri penamaan LGX (Long Grand Xtra) SGX (Short Grand Xtra) terdapat penambahan tachometer, penambahan fender, Power Window, Alloy Wheel berjenama Enkei, dan AC double blower.